Nok et Solbakken-nederlag: - Vi er i krise
Syv minutter ut i den andre omgangen punkterte Crystal Palace og André Moritz kampen og Solbakken måtte innse at nok et nederlag var et faktum. For selv om Sylvan Ebanks-Blake reduserte for Wolves etter 74 minutter, holdt det ikke til poeng for Solbakken og co. - Vi er i krise, ingen tvil om det. Vi er presset opp mot en vegg på mange områder, sier Ståle Solbakken ifølge Wolves offisielle Twitterprofil etter tapet mot Crystal Palace. - Vi ble slått av et bedre lag i dag. Vi fikk den første sjansen, men etter at de scoret måtte vi jage. Det passet dem, avslutter han. Første omgang startet jevnt, men Crystal Palace tok raskt grep om kampen. Etter 31 minutter sendte André Moritz Palace opp i ledelsen. Målet kom etter frispark, og Moritz klistret ballen opp i krysset. Åtte minutter senere økte Yannick Bolasie ledelsen til 2-0.Wolverhampton ligger nå på en 18.plass i Championship, med 31 poeng. Det er ni poeng opp til den nederste kvalifiseringsplassen, og 18 poeng opp til opprykksplass. Jez Moxey, administrerende direktør i Wolverhampton, sa før kampen mot Palace at supporterne til Wolves hadde all grunn til å være sure. - Våre supportere har all rett til å være rasende på resultatene, sier han til Express and Star. Han sier videre at alle i klubben, både han selv, styret, trener og spillerne forventer at de må være, og vil gjøre det, bedre. - Overgangsvinduet i januar vil ikke løse alle problemene våre. Vi må prøve å få spillere ut, samtidig som vi henter inn nye. Men dette laget er mer enn godt nok til å gjøre det mye bedre, det vet alle. Men nå må spillerne prøve å løse dette, avslutter han.Solbakken og co har tapt 13 kamper denne sesongen, og målet om opprykk til Premier League begynner å svinne henn. Etter tapene mot Peterborough og Ipswich i romjulen innrømte Solbakken at det vil bli tøft å snu den negative trenden. - Om vi hadde vunnet de to siste kampene, ville vi vært med i opprykksstriden, men jeg snakker ikke om opprykk etter lørdagens kamp. Opprykk og de to prestasjonene hører ikke sammen. Det blir tøft å snu dette nå, sier han.
(Crystal Palace-Wolverhampton 3-1) Wolves-tilhengerne ønsket seg et bedre fotballår. Men allerede på årets første dag måtte Ståle Solbakken og Wolves se seg slått av Crystal Palace.